Uno (skladba)

„Uno“ je singel britskej alternatívnej rockovej kapely Muse z ich debutovej platne Showbiz. Keď opomenieme predošlú EP nahrávku, tak „Uno“ (šp. a tal. „jedna“) je prvým samostatným singlom, ktorý skupina Muse vydala. V Spojenom kráľovstve bol tento hudobný nosič oficiálne publikovaný 14. júna 1999. Vyšiel ako CD a 7" vinyl. Hoci sa skladba „Uno“ hrala v rádiách veľmi krátku dobu, dokázala sa v UK Singles Chart prebojovať na 73. priečku.

Koncertná verzia skladby sa nachádza na DVD Hullabaloo: Live at Le Zenith, Paris.

Videoklip
Pre song boli nakrútené celkom tri videá. Prvé je zložené zo záberov z koncertného vystúpenia a z niekoľkých scén, ktoré sa natáčali na londýnskom Tower Bridge. Kapela neskôr v jednom rozhovore opísala túto verziu klipu ako „ohavnú, katastrofálne, hroznú a trápnu“.

V druhom videoklipe hrá kapela v uzavretej miestnosti. Žena sa snaží prejsť labyrintom chodieb s dverami až k hrajúcej skupine, avšak všetky dvere vedú do ďalších chodieb. Čím dlhšie žena hľadá správnu cestu, tým je viac zúfalá. Nakoniec skončí pri dverách číslo 1.

Tretia verzia videoklipu je zložená zo záberov koncertného prevedenia skladby.

Verzie singlu
CD
 „Uno“ - 3:38
 „Jimmy Kane“ - 2:59
 „Forced In“ - 4:17
7 "vinyl
 „Uno (Alternative Version)“
 „Agitated“ - 2:19
Francúzska verzia
 „Uno“ - 3:38
 „Jimmy Kane“ - 2:59
 „Forced In“ - 4:17
Nemecká verzia
 „Uno (Radio Edit)"
 „Pink Ego Box“ - 3:32
 „Do We Need This?“ - 3:24
 „Muscle Museum (Video)“

Výroba
Muse
Matthew Bellamy – spev, gitara, producent, mixáž
Christopher Wolstenholme – basová gitara, producent, mixáž
Dominic Howard – bicie nástroje, perkusie, producent, mixáž
Spolupráca
Paul Reeve – producent, mixáž, vokály

 Zdroj 

Kategória:Single skupiny Muse
Kategória:Piesne z 1999
Kategória:Single z 1999
Kategória:Piesne skupiny Muse